cyanic-selkie/wikianc huggingface dataset:
Rammstein
Sekojošie albumi. Reise, Reise; Rosenrot
2004. gada sākumā parādījās oficiāls paziņojums par jauno albumu iznākšanu. Pēc dažiem mēnešiem iznāca singls "Mein Teil" un "Amerika". Rudens sākumā iznāca ceturtais studijas albums "Reise, Reise", kas atšķīrās no iepriekšējiem grupas albumiem, bet tas netraucēja tam iegūt platīna statusu. Albuma atbalstam notika koncertturneja, pēc kuras iznāca singls "Ohne dich". 2005. gada sākumā notika kopēja koncertturneja ar grupu Apocalyptica, pēc kuras iznāca singls "Keine Lust" un šīs dziesmas videoklips. Septembrī tika izlaists videoklips un pēc tam arī singls "Benzin", šī dziesma tika iekļauta nākamajā, piektajā, studijas albumā. Nākamajā mēnesī iznāca albums "Rosenrot", kurā ir septiņas dziesmas, kas neietilpa iepriekšējā albumā, un četras pilnīgi jaunas kompozīcijas. Decembrī iznāca singls "Rosenrot". 2006. gadā izdots grupas koncertturnejas DVD "Völkerball".l
Liebe ist für alle da
Pēc četru gadu pārtraukuma 2009. gadā kļuva zināms par to, ka grupa ierakstīs jaunu albumu. 18. septembrī iznāca jaunā albuma pirmais singls "Pussy", kurā iekļautas dziesmas: "Pussy" un "Rammlied", kā arī klips dziesmai "Pussy". Pats jaunais albums, kurš saucās "Liebe ist für alle da", tika izdots 16. oktobrī.
Videoklips dziesmai "Pussy" kļuva par pašu skandalozāko visā Rammstein vēsturē. Klipa vidū un beigās ir pornogrāfiskas ainas, kurās parādīti reāli dzimumakti ar grupas dalībnieku līdzdalību. Vēlāk gan grupas dalībnieki atzinušies, ka viņus aizvietojuši dublieri. Videoklipu aizliedza rādīt televīzijā, daudzos pasaules resursos un pat YouTube, tomēr pēdējā ir klipa cenzētās versijas.
21. decembrī notika dziesmas "Ich tu dir weh" videoklipa pirmizrāde. Pēc kā Rammstein tika asi kritizēts no Valsts masu mediju kontroles komitejas (de) par jaunatnei bīstamu saturu. Šī komiteja paziņoja, ka dziesma "Ich tu dir weh" popularizē vardarbību un sadomazohismu. Vēl komiteja uzskatīja par nepieņemamu noformēt disku, kas pieejams jaunatnei ar attēlu, kas bija vienā no diska bukleta atvērumiem, kur attēlots Rihards, kas gatavojās iesist kailai sievietei. 16. novembrī grupa izdeva jaunu diska versiju bez šīs dziesmas un attēla.
, Arēnā Rīga, notika grupas Rammstein koncerts. Sakarā ar kanalizācijas vada avāriju VUGD neatļāva koncertu ugunsdrošības apsvērumu dēļ, taču, kaut arī ar pusstundas aizkavēšanos, koncerts tomēr notika, neskatoties uz šo aizrādījumu.
notika ilgi gaidītā jaunā videoklipa "Haifisch". Videoklipā parādītas grupas vokālista Tila Lindemana bēres. Bēru laikā Rammstein dalībnieki mēģina izvēlēties grupai jaunu vokālistu, bet pēc tam sāk draugs draugu turēt aizdomās par Tila slepkavību. Videoklipā ir fragmenti no dažādiem iepriekšējiem videoklipiem ("Du hast", "Ohne dich", "Sonne", "Amerika", "Keine Lust") ar pievienotiem jauniem skatiem. Klipa režisors ir Jorns Haitmans.
Made in Germany 1995–2011
2011. gada 11. jūnijā internetā parādījās dziesmas "Mein Land" demo versija, bet pēc dažām dienām grupa paziņoja, ka 6. novembrī plāno doties koncerttūrē, kurā tiks izpildītas muzikālā kolektīva pastāvēšanas laika labākās dziesmas. Vēl tika paziņots, ka tiks izdots jauns singls un videoklips, kā arī labāko dziesmu izlase.
Singls "Mein Land" un šīs dziesmas videoklips Vācijā, Austrijā un Šveicē tika prezentēts 2011. gada 11. novembrī, bet pasaules relīze notika 14. novembrī. Singlā ir iekļauta jauna dziesma "Vergiss uns Nicht". Izlase "Made in Germany 1995—2011" tika izdota tā paša gada 2. decembrī.
2012. gada 22. martā Berlīnē notiekošajā ECHO Awards, grupa uzstājās kopā ar Merlinu Mensonu, izpildot viņa hitu "The Beautiful People".
Videos 1995-2012
2012. gada 22. novembrī grupa Rammstein paziņoja par izlases Videos 1995—2012 izdošanu, kas tika prezentēta 2012. gada 14. decembrī. Izlasē iekļauti visi grupas videoklipi, videoklipu tapšanas aizkulises, kā arī divi iepriekš neizdoti videoklipi dziesmai "Mein Herz Brennt". Dziesma "Mein Herz Brennt" ir izdota kā singls klāt pie video izlases. Speciāli tika ierakstīta šīs dziesmas jauna klavieru versija. Singla un videoklipa "Mein Herz Brennt — Piano Version" relīze notika 2012. gada 7. decembrī.
Grupas nosaukums
Grupas nosaukums cēlies no ASV kara aviobāzes Ramšteinas nosaukuma, kas atrodas pie tāda paša nosaukuma pilsētas Vācijā.
aviobāzē aviācijas šova laikā, piedaloties augstākās pilotāžas Itālijas aviācijas grupai Frecce Tricolori, notika triju lidmašīnu sadursme, bojā ejot 70 cilvēkiem un vairāk nekā 300 gūstot ievainojumus.
Kad grupa kļuva atpazīstama, tā sāka distancēties no grupas nosaukuma līdzības ar traģēdijas vietu. Dubultais "m" nosaukumā ļāva grupas nosaukumu izskaidrot kā tarāna akmens apzīmējumu, bet šis grupas nosaukuma izskaidrojums parādījās daudz vēlāk.
Mūzika
Rammstein mūzikas stils, kuru paši muzikanti jokojot nosaukuši par "deju metālu" (Tanz-Metal), pieskaitāms pie industriālā metāla Neue Deutsche Härte (lv) stila. Tur sajaucas elektriskā industriāla un alternatīvā metāla, kā arī citu stilu, elementi. Tiek bieži norādīts uz Rammstein skatuvisko un muzikālo līdzību ar daudz vecāko slovēņu industriālās mūzikas grupu Laibach. Tur patiešām ir daudz līdzību. It sevišķi ar agrīno Laibach. Abu grupu pārstāvji nenoliedz šo saistību. Vēl vairāk - kādā intervijā Laibach atzina, ka ... Laibach netic oriģinalitātei ... tāpēc neko daudz viņi no mums nevar "nozagt". Viņi vienkārši iedvesmojušies no mūsu daiļrades, kas ir pilnīgi likumīgi. Mēs esam priecīgi par to. Tai pašā laikā, viņi ir apliecinājuši likumsakarību, ka laba "kopija" var gūt labus komerciālus panākumus. Vēlāk Laibach uztaisīja savu versiju Rammstein dziesmai "Ohne Dich".
Teksti
Rammstein dziesmu teksti ietver plašu tēmu diapazonu. Daudzi no tiem ir provokatīvi. Grupa bieži aizskar sabiedrības (Amerika, Links), seksa un izvirtības (Mein Teil, Mann gegen mann, Bück dich), vardarbības, kā arī mīlestības tēmas (Ohne dich, Wo bist du, Amour).
Praktiski visa Rammstein lirika tiek rakstīta vāciski. Tekstos sastopamas daudzas vārdu spēles, kas balstītas uz vācu valodas vārdu līdzīgu izrunu, bet dažādu nozīmi. Piemēram, "Mann gegen mann" — kā "vīrietis pret vīrieti" vai "vīrietis uz vīrieša".
Paši grupas dalībnieki uzskata, ka viņu mūzika skan tikai ar tekstiem vācu valodā. Tomēr grupai ir dažas dziesmas citās valodās. Piemēram, dziesmu "Du hast" un "Engel" angļu versijas. Angliski tiek izpildītas arī kaverversijas (Stripped — Depeche Mode; Pet Semetery — Ramones). Ir arī viena krievu grupas Ария) dziesmas "Штиль" (de) kaverversija, kuru Rammstein iedziedājis krievu valodā.
Skatuves tēls
Jau grupas eksistences sākumā no masu informācijas līdzekļu puses, un pirmkārt vāciešu, muzikantus apvainoja labēji radikālās tendencēs. Par iemeslu kalpoja Rammstein šovi, kas ieturēti Trešā reiha estētiskā stilā, dziesmu teksti, kas izskaidrojami divējādi, dominējoša vardarbība un brutalitāte dziesmu tekstos. Dēļ šiem iemesliem tika atcelti daži koncerti Polijā un Čehijā. Kritika pastiprinājās, pēc tam, kad 1998. gadā tika uzfilmēts videoklips singlam "Stripped", izmantojot fragmentus no Lenijas Rīfenštāles dokumentālās filmas "Olimpija" (de) (filma par 1936. gada Berlīnes XI vasaras olimpiskajām spēlēm). Neskatoties uz to, ka daži fragmenti no klipa tika izņemti, pret grupu turpinājās apsūdzības par "fašistisko" uzskatu izplatīšanu un "nacionālsociālistiskās estētikas" idealizāciju. Televīzijā aizliedza translēt šo videoklipu pirms 22.00 vakarā. Vēlāk Lindemans atzinās, ka ar šo provokāciju viņi pāršāvuši pār strīpu, un ka nekas tāds vairs neatkārtosies.
Pēc apšaudes Kolumbainas vidusskolā 1999. gadā grupa atkal nonāca kritikas krustugunīs un saņēms apvainojumus "solidaritātē ar nacionālsociālismu". Kā noskaidrojās izmeklēšanas gaitā, slepkavas Ēriks Hariss un Dilans Klebolds bija Rammstein fani.
2001. gadā, lai attaisnotu nebeidzamās apsūdzības un skaidri parādītu savas politiskās pozīcijas, grupa izlaida dziesmu "Links 2 3 4". Kā paziņoja Kristiāns Lorencs, dziesmu Tils Lindemans uzrakstīja, lai kliedētu par grupu radušos stereotipus. Ar šīs dziesmas vārdiem Lindemans gribēja pateikt, ka viņiem ir vienaldzīgi cilvēku politiskie uzskati, galvenais, lai paši ļaudis būtu labi. Taču kreisās antifašistu organizācijas tik un tā sāka kritizēt mūzikas virziena Neue Deutsche Härte grupas par bezjēdzīgu dažādu nacistiskās Vācijas simbolu izmantošanu; īpaši tas skāra grupu Rammstein, kas izveidojusi atlētisku ķermenu, uguns, muskuļu un bungu rīboņas kultu savos koncertos.
Vēl grupa tikusi vainota terorisma atbalstā. 2004. gada 1. septembrī Beslanas (Ziemeļosetija) skolā nr.1, teroriskā akta laikā, teroristi ielenkuma klausījušies grupas Rammstein dziesmas, lai būtu uzbudināti agresīvā stāvoklī. Grupas dalībnieki notikušo komentēja sekojoši:
.
Kaverversijas
Rammstein vairākas reizes pārdziedājuši citu grupu dziesmas:
Savukārt Rammstein dziesmas kļuvušas par kaverversijām citām grupām:
Diskogrāfija
{{columns |width=600px
Videoklipi
Hronoloģiskā kārtībā: Piezīmes:
Oficiālie DVD
}}
Dzejoļi
2003. gadā Tils laida klajā savu dzejoļu krājumu "Messer" (lv). Krājuma koncepcija ir tāda paša kā grupas dziesmu tekstiem, bet Tils strikti atdala individuālo pašdarbību no kolektīvās. Iesākumā grāmata tika izdota divos sējumos, nelielā tirāžā. Interese bija tik liela, ka vēlāk tirāža tika atkārtota.
Speciāli šai grāmatai tika rīkota fotosesija, kur grāmatas autors ir manekena lomā. Fotogrāfi: Gerts Hofs (Gert Hof) un Jens Rotcš (Jens Rotzsch).
Eirodziesma 2008
Eirodziesma 2008 ir 53. starptautiskā Eirovīzijas dziesmu konkursa Latvijas nacionālā atlase, kuras fināls notika Ventspilī. Par Eirodziesmas uzvarētājiem un Latvijas pārstāvjiem Eirovīzijas dziesmu konkursā kļuva "Pirates of the Sea" ar dziesmu "Wolves of the Sea".
Pasākuma organizētāji Latvijas Televīzija saņēma 88 dziesmu pieteikumus, no kurām tika izvēlētas 20 pusfinālistes. Šīs dziesmas noteica starptautiska žūrija, kas sastāvēja no Gruzijas, Lietuvas, Zviedrijas, Lielbritānijas un Latvijas pārstāvjiem.
Pusfināli
2 pusfinālos piedalījās 20 dziesmas. No 2008. gada 21. līdz 23. janvārim klubā "Essential" tika uzfilmēti dalībnieku priekšnesumi. Televīzijā 1. pusfināls tika demonstrēts 2. februārī, bet otrais — 9. februārī. Katrā pusfinālā piedalījās 10 dziesmas, no kurām 5 kvalificējās finālam. Skatītāju telefonbalsojumā tika noteikti 3 finālisti, bet atlikušos 2 noteica žūrijas balsojums.
Fināls
Fināls notika 1. martā Ventspils Olimpiskajā centrā un tajā televīzijas skatītāju balsojumā tika noteikts Eirodziesmas uzvarētājs un Latvijas pārstāvis Eirovīzijas dziesmu konkursā Belgradā.
1948. gada ziemas olimpiskās spēles
Sanktmoricas olimpiskajās spēlēs piedalījās 28 valstis, kuras pārstāvēja 669 sportisti. Kopumā tika sadalīti 22 medaļu komplekti 4 sporta veidos.
Spēļu rīkošanas vietas izvēle
Sanktmorica par 5. ziemas olimpisko spēļu mājvietu tika izvēlēta 1946. gada septembrī Starptautiskās Olimpiskās komitejas sesijas laikā. Sanktmorica par spēļu mājvietu tika izvēlēta, jo tā atradās Šveicē, kas karā bija neitrāla valsts un Sanktmoricā jau tika rīkotas 1928. gada ziemas olimpiskās spēles. Tas spēļu organizāciju padarīja vieglāku, taču nespēja pilnībā sagatavoties olimpiskajām spēlēm 18 mēnešu laikā.
Žanna d'Arka (nozīmju atdalīšana)
Žanna d’Arka ir Francijas nacionālā varone.
Jūras pīles
Jūras pīles, jūras pīļu ģints (Melanitta) ir viena no pīļu dzimtas (Anatidae) ģintīm, kas pieder gauru apakšdzimtai (Merginae). Jūras pīļu ģintī ir 5 sugas. Jūras pīļu ģints sugas ligzdo tālu ziemeļos, bet ziemo ziemeļu puslodes mērenā klimata joslā. Tās var sastapt Eiropā, Āzijā un Ziemeļamerikā.
Jūras pīles Latvijā
Latvijā ir sastopamas 2 jūras pīļu ģints sugas: melnā pīle (Melanitta nigra) un tumšā pīle (Melanitta fusca). Abas sugas ir parastas caurceļotājas un ziemotājas.
Īpašības
Jūras pīles ir masīvi veidotas pīles. Tēviņu apspalvojums pamatā ir melns, bet mātītes brūnas. To knābji izskatās īsi, it kā ierauti uz iekšpusi.
Jūras pīles veido lielus barus piekrastes ūdeņos. Bara putni cenšas uzturēties cieši viens pie otra, un briesmu gadījumā visi reizē paceļas gaisā. Tās mājo parasti mežmalās vai tundrā. Ligzda tiek būvēta tuvu jūras krastam, kādam ezeram vai upei. Tās barojas līdzīgi nirpīlēm, ienirstot zem ūdens, kur meklē dažādus moluskus un vēžveidīgos.
Bībers
Bībers (no de — 'bebrs'; sieviešu dzimtē Bībere) ir vācu cilmes uzvārds. Cilvēki ar šo uzvārdu:
Zilākalna pagasts
Zilākalna pagasts ir viena no Valmieras novada administratīvajām teritorijām tā ziemeļu daļā Briedes krastos. Robežojas ar sava novada Dikļu, Bērzaines un Kocēnu pagastiem.
Daba
Zilākalna pagasta platību aizņem 1840,9 ha meži un krūmāji, 222 ha purvi un 120,1 ha lauksaimniecībā izmantojamās teritorijas.
Hidrogrāfija
Ūdensteces: Briede, Mazbriede, Paktene
Meži: Pužas mežs, Andriņu mežs
Ūdenstilpes: Zilākalna grantskarjera ūdenskrātuve
Purvi: Zažēnu purvs
Satiksme
Ceļi: šoseja V 166 Valmiera - Dikļi - Augstroze 2,5 km garumā, grantceļš Zilaiskalns - P 11 šoseja
Zilaiskalns (nozīmju atdalīšana)
Zilaiskalns var būt:
Ņemana
Ņemana (ru, līdz 1946. gadam — Ragnīte (de)) ir pilsēta un rajona centrs Kaļiņingradas apgabala ziemeļos, uz austrumiem no Sovetskas, Nemunas upes kreisajā krastā. Upes pretējā krastā ir Lietuvas teritorija.
Vēsture
Pilsēta veidojusies ap 13. gadsimtā Skalavas zemē celto Ragnītes pili. Vācu ordeņa valsts laikā tā bija komturijas centrs. 1722. gadā Ragnītei piešķīra Austrumprūsijas pilsētas tiesības. Ragnītei bija būtiska nozīme lietuviešu kultūrā — 16. gadsimtā šeit par arhidiakonu kalpoja pirmās iespiestās lietuviešu grāmatas autors Martīns Mažvīds. Drukas aizlieguma laikā 19. gadsimta otrajā pusē Ragnīte bija lietuviešu grāmatu iespiešanas centrs. 1883. gadā pilsētā sāka iznākt pirmā avīze lietuviešu valodā „Aušra”. Pēc Austrumprūsijas nodošanas PSRS pārvaldē 1946. gadā Ragnīti pārdēvēja par Ņemanu, bet no pilsētas vēl neaizbēgušos iedzīvotājus — padzina. Salīdzinoši labā stāvoklī esošo Ragnītes ordeņa pili izpostīja 1976. gadā, uzņemot kinofilmu „Divdesmit dienas bez kara”.
Pilsētā atrodas papīrfabrika, kā arī kosmosa tehnoloģiju projektēšanas birojs „Fakel”. Uz dienvidaustrumiem no pilsētas uzcelta Baltijas AES.
Katastrofa
Katastrofa (no la, kas savukārt no (katastrophē) — 'apvērsums') ir liela nelaime, kas negatīvi ietekmē sabiedrību vai apkārtējo vidi. Katastrofu rezultātā bieži vien tiek iznīcinātas ēkas, tilti un citi cilvēku radītie objekti. Katastrofas var būt dažādas, no kurām lielākā daļa ir dabas izraisītas.
Iedalījums
Katastrofas iedala divās lielās kategorijās: dabas izraisītās katastrofas un cilvēku darbības izraisītas katastrofas.
Cilvēku izraisītas katastrofas
Cilvēku izraisītas katastrofas var izraisīt terorisms, kari, lidmašīnu avārijas, autoavārijas u.c.
2009. gada Jaunpils novada domes vēlēšanas
'''2009. gada Jaunpils novada domes vēlēšanas''' notika 2009. gada Latvijas pašvaldību vēlēšanās. Vēlēšanās Jaunpils novada domē tika ievēlēti 13 deputāti. Vēlēšanās piedalījās 6 kandidātu saraksti, kas veidoti no 77 kandidātiem. Jaunpils novads tika izveidots 2009. gada administratīvi teritoriālajā reformā, tāpēc šī novada domes vēlēšanas notika pirmoreiz. Jaunpils novadā vēlēšanas notika 2 iecirkņos.
Vēlēšanās visvairāk balsu ieguva saraksts "Jaunpils-Viesatas" (42,36%), bet novada domē iekļuva arī pārējie 5 saraksti. Jaunpils novada domes vēlēšanās piedalījās 1088 vēlētāji jeb 51,39% no balsstiesīgajiem. No vēlēšanu aploksnēm derīgas bija 1086, bet savu balsi par kādu no sarakstiem atdeva 1066 vēlētāji.
Torps
Torps var būt:
Atlas V/551
Atlas V/551 ir ASV nesējraķetes Atlas V konfigurācija. Tajā izmantots standarta centrālais bloks ar Krievijā ražotu dzinēju RD-180. Otrajā pakāpē izmantota viena dzinēja versija Centaur SEC. Šajā konfigurācijā ir pieci cietās degvielas starta paātrinātāji. Derīgās kravas nosegšanai izmanto plūsmvirzi ar 5,4 m diametru.
Atlas V/551 zemā orbītā (28,5° slīpumā) spēj nogādāt 18 810 kg kravas. Ģeostacionārajā pārejas orbītā var pacelt 8900 kg kravas.
Līdz 2012. gada septembrim Atlas V/551 veikusi 3 startus, visi veiksmīgi. Nozīmīgākie bijuši starpplanētu zonžu New Horizons un Juno palaišana.
Zilaiskalns
Zilaiskalns ir lielciems un Valmieras novada Zilākalna pagasta centrs. Veidojies Mujānu ciema teritorijā kā kūdras fabrikas «Zilaiskalns» strādnieku ciemats 20. gadsimta 50. gadu beigās. Nosaukts pēc 700 m uz austrumiem esošā paugura Zilākalna, kas tagad atrodas kaimiņu Kocēnu pagastā. 1961. gadā piešķirts pilsētciemata statuss.
Ar kūdras ieguvi līdzās esošajā Zažēnu purvā nodarbojas SIA «Klasmann-Deilmann Latvia». Ciemā atrodas J. Neikena pamatskola, kultūras nams, feldšeru punkts, aptieka, bibliotēka, pasts, ārējais futbola laukums, autoserviss, senioru nams, tūristu centrs un pārtikas veikali. Netālu esošā zemnieku saimniecība «Zažēni» nodarbojas ar sporta zirgu audzēšanu, bet blakus atrodas SIA «Silviko» kokapstrādes uzņēmums.
Zilākalna «Zažēnos» dzīvojusi leģendāra tautas dziedniece Zilākalna Marta (īstajā vārdā Marta Rācene). Savukārt Zilākalna «Kalnķeņžos» dzimis selekcionārs Aivars Irbe.
Gauru apakšdzimta
Gauru apakšdzimta (Merginae) ir viena no pīļu dzimtas (Anatidae) apakšdzimtām, kas apvieno dažādu sugu jūras pīles, gaigalas, gauras, kākauļus un pūkpīles.
Gauru apakšdzimtā ir 20 mūsdienās dzīvojošas sugas, kas iedalītas 9 ģintīs. Tikai viena suga — Brazīlijas gaura (Mergus octosetaceus) no visām gauru sugām dzīvo dienvidu puslodē. Visas pārējās ir tipiskas ziemeļu puslodes sugas, tās sastopamas Ziemeļamerikā un Eirāzijā.
Gauras Latvijā
Latvijā sastopamas 10 gauru apakšdzimtas sugas: parastā pūkpīle (Somateria mollissima), krāšņā pūkpīle (Somateria spectabilis), Stellera pūkpīle (Polystica stelleri), kākaulis (Clangula hyemalis), melnā pīle (Melanitta nigra), tumšā pīle (Melanitta fusca), gaigala (Bucephala clangula), mazā gaura (Mergellus albellus), garknābja gaura (Mergus serrator) un lielā gaura (Mergus merganser).
Īpašības
Kā jau apakšdzimtas nosaukums norāda, lielākā daļa šīs apakšdzimtas sugu, bet ne visas, mājo jūrā, īpaši laikā, kad mazuļi ir izauguši. Daudzas sugas ir ļoti labi pielāgojušās sālsūdenim, bet jaunie putni nespēj atrasties sālsūdenī. Dažas no sugām priekšroku dod upju ūdenim.
Ir sugas, kas barojas ar zivīm, piemēram, gauru ģints (Mergus) sugas un mazā gaura (Mergellus albellus). Knābis šīm sugām ir ar robotu malu, kas ļauj vieglāk saķert zivis. Pārējās gauras barojas ar moluskiem vai vēžveidīgajiem, kurus meklē jūras dibenā.
Džesika Alba
Džesika Marija Alba (en, dzimusi, ASV) ir amerikāņu televīzijas un filmu aktrise. Savu karjeru viņa sāka 13 gadu vecumā, piedaloties filmās "Slepenā nometne" un The Secret World of Alex Mack.
Agrākie gadi
Džesika ir dzimusi Kalifornijā Ketrīnas un Marka Albu ģimenē. Viņas māte ir dāņu un Kanādas franču izcelsmes, bet tēvs ir Amerikas meksikāņu izcelsmes, lai gan viņi abi ir dzimuši Kalifornijā. Viņai ir arī jaunākais brālis Džošua. Alba savu ģimeni raksturo kā ļoti konservatīvu, tradicionālu katoļu ģimeni. Bērnībā Džesika ļoti bieži slimoja. Viņa cieta no diviem plaušu plīsumiem, pneimonijas 4—5 reizes gadā un apendicīta, kā arī no astmas. Skolā Džesika tika atstumta, jo slimnīcā pavadītā laika dēļ viņai nebija neviena drauga.
Karjera
Alba ieguva lielāku atzinību, filmējoties kopā ar Drū Berimoru romantiskajā komēdijā "Skolotājā iemīlēties nedrīkst" un kā galvenās lomas atveidotāja šausmu komēdijā Idle Hands. Nozīmīgākais pavērsiens viņas karjerā bija brīdī, kad Džeimss Kemerons starp 1200 pretendentēm izvēlējās tieši viņu kā galvenās lomas atveidotāju seriālā "Tumsas eņģelis" (Dark Angel). Par lomu seriālā viņa saņēma Teen Choice balvu un Saturna balvu kā labākā aktrise, tomēr 2007. gadā tika nominēta Zelta avenes balvai kā sliktākā aktrise filmās "Nomodā", "Lai veicas, Čak!" un "Fantastiskais četrinieks un Sudraba sērfotājs". Zelta avenes balvai Džesika bija nominēta arī 2005. gadā par lomām filmās "Fantastiskais četrinieks" un "Zudis dzelmē". Džesika vadīja 2006. gada MTV Movies Award balvu pasniegšanas ceremoniju, kuras laikā viņa parodēja filmas "King Kongs", "Neiespējamā Misija 3" un "Da Vinči kods". 2008. gadā Alba filmējās filmas "Honkonga" rimeikā "Acs". 2010. gadā tika izdotas divas filmas ar Džesikas piedalīšanos — "Slepkava manī" un "Valentīna diena", kurā līdz ar Džesiku filmējās arī Džūlija Robertsa, Eštons Kučers, Anna Hetaveja, Džesika Bīla un Dženifere Gārnere.
Publiskais tēls
2001. gadā Alba tika ierindota 1. vietā žurnāla Maxim Hot 100 topā. Žurnāls People 2005. gadā Džesiku ierindoja 50. vietā pasaules izskatīgāko cilvēku topā. 2006. gadā Džesika pozēja žurnāla Playboy marta numura vākam un tika iekļauta šī paša žurnāla seksīgāko slavenību TOP 25. Džesika ir ierindojusies 3. vietā televīzijas kanāla E! 101 seksīgāko slavenību ķermeņu topā, 2007. gadā žurnāls FHM (ASV un Apvienotās Karalistes izdevumi) Albu atzina par seksīgāko pasaules slavenību. Šī paša gada laikā Džesika ieņēma 1. vietu FHM 2007. gada seksīgāko slavenību topā, Latvijas izdevumā.
Reliģija
Džesika tika audzināta kā kristiete katoļu konfesijā, vēlāk viņa pameta baznīcu, jo jutās nosodīta savas darbības dēļ. Viņai bija iebildumi arī pret baznīcas aizspriedumiem pret homoseksuālistiem. Viņas attālināšanās no reliģijas sākās, kad Džesikai bija 15 gadi. Viņas attēlotā varone filmā Chicago Hope bija pusaudze ar gonoreju kaklā, uz šo lomu viņas draugi no baznīcas reaģēja negatīvi, liekot Džesikai zaudēt ticību baznīcai. Neskatoties uz to, Džesika ir atzinusi, ka viņa joprojām tic Dievam.
Attiecības
"Tumsas Eņģeļa" filmēšanas laikā, Džesika uzsāka attiecības ar savu ekrāna partneri Maiklu Vatherleju, tas izsauca sabiedrības neapmierinātību, jo Maiklam un Džesikai bija 12 gadu starpība. Džesikas 20. dzimšanas dienā Maikls izteica bildinājumu un viņa piekrita, tomēr 2003. gadā abi paziņoja par attiecību izbeigšanu. Vienā no intervijām Alba atzina, ka viņu pievelk vecāki vīrieši un kā savus ideālos partnerus minēja Morganu Frīmenu, Šonu Koneriju, Robertu Redfordu un Maiklu Keinu. Filmas "Lieliskais četrinieks" filmēšanas laikā Džesika sastapa Kešu Vorenu. 2007. gada decembrī viņi paziņoja par saderināšanos. Džesika un Maikls apprecējās 2008. gada maijā, pēc mēneša viņa dāvāja dzīvību meitenītei Honorai Marijai Vorenai. Meitenītes pirmās bildes parādījās žurnālā Ok!, kas par fotogrāfijām samaksāja 1,5 miljonus ASV dolāru. Džesika ir izteikusies, ka vēlas vairākus bērnus.
Keri Hilsone
Keri Linna Hilsone (en) ir amerikāņu dziedātāja, kura darbojās arī kā dziesmu autore apvienībā The Clutch. Kopš 2000. gada Hilsone ir sarakstījusi dziesmas daudziem dziedātājiem, tostarp Britnijai Spīrsai un Ludacris. 2007. gadā viņa piedalījās repera Timbaland hitu The Way I Are un Scream ierakstīšanā un vēlāk sāka savu solo karjeru. Viņas debijas albums In a Perfect World... izdots 2009. gada sākumā un tajā iekļauti tādi hiti kā Energy un Turnin' Me on.
Agrākie gadi
Hilsone ir dzimusi Dekatūrā, Džordžijā. Līdztekus mācībām, viņa mācījās dziedāt un spēlēt klavieres. 14 gadu vecumā viņa pievienojās meiteņu grupai D'Signe.
2001—2007
2001. gadā Hilsone sāka rakstīt dziesmas Britnijai Spīrsai, Ciara, Usher, Ludacris un citiem māksliniekiem. 2004. gadā viņa piedalījās Xzibit singla "Hey Now (mean Muggin)" ierakstīšanā. 2006 gadā Hilsone parakstīja līgumu ar Mosley music Group. Hilsonei strādājot studijā strādāja ar Polow da Don, viņš viņai pajautāja: "Kurš producents, Tavuprāt, varētu palīdzēt Tev sasniegt mūzikas virsotnes? Uz ko viņa atbildēja — Timbaland, kurš tobrīd meklēja ritmblūza solisti. 2007. gadā Hilsone iedziedāja pāris solo gabalus Timbaland topošajam albumam Timbaland Presents Shock Value.
2008—pašlaik
2009. gada 24. martā tika izdots Hilsones debijas albums In a perfect World..., kas debitēja 4. vietā Billboard 200 un 1. vietā R&B/Hip-Hop albumu topā. 2008. gada 14. jūlijā notika Hilsone pirmā videoklipa Energy pasaules pirmizrāde. 2008. gada 23. oktobrī notika videoklipa Return the Favor pirmizrāde, tomēr arī šis singls nebija komerciāli veiksmīgs.
Bojans Bakičs
Bojans Bakičs (sr; Bojan Bakić; dzimis Titogradā, Dienvidslāvijā) ir profesionāls melnkalniešu basketbolists, spēlē uzbrūkoša aizsarga pozīcijā. Pašlaik (2012) ir bez kluba.
B. Bakičs Podgoricas "Budućnost" sastāvā vairākkārt ir izcīnījis Serbijas un Melnkalnes čempiona titulus. Tāpat 2008. gadā izcīnīja Melnkalnes kausu. Trīs sezonas spēlējis Eirolīgā. 2005. gadā triumfēja Adrijas līgas turnīrā kopā ar "Budućnost".
2010.—2011. gada sezonas otrajā pusē spēlēja Latvijas klubā Rīgas VEF, kā sastāvā izcīnīja LBL čempiona titulu. Pēc sezonas viņš pievienojās BK Ventspils, ko pameta pirms 2012. gada sākuma.
Dienvidslāvijas jaunatnes izlašu sastāvā izcīnījis zelta medaļu 1999. gada Eiropas čempionātā kadetiem un 2000. gadā Pasaules čempionātā junioriem.
Pellkila (stacija)
Pellkila (et) ir dzelzceļa pieturas punkts Igaunijā, Harju apriņķa Keilas pagastā, dzelzceļa iecirknī Keila—Paldiski un tas atrodas 6,9 km attālumā no Paldiskiem, 13,9 km attālumā no Keilas un 40,7 km attālumā no Baltijas stacijas Tallinā. Pellkilā pietur piepilsētas elektrovilcienu maršruta Tallina—Paldiski—Tallina elektrovilcieni.
Pieturas punkts Pellkilā izbūvēts 1925. gadā. Pēc dzelzceļa posma Kloga-Paldiski elektrifikācijas 1961. gadā, pieturas punktā izbūvēta augstā pasažieru platforma un piepilsētas elektrovilcienu satiksmei tas no jauna atklāts 1962. gadā.
2010. gadā projekta „Reisiplatvormide viimine eurokõrgusele“ ietvaros ar Eiropas Savienības Struktūrfondu līdzfinansējumu Pellkilas pieturas punktā tika izbūvēta jauna pasažieru malas platforma (augstums — 550 mm, garums — 30 m. Pasažieru iekāpšana un izkāpšana pieturas punktā tiek veikta no vilciena sastāva pirmā vagona.
2003. gada F1 sezona
2003. gada F1 sezona bija 54. Formula 1 sezona. Tā sākās un beidzās. Sezonā bija 16 sacīkstes, jo atšķirībā no pagājušā gada kalendārā netika iekļauta izcīņa. 2003. gada sezona iezīmējās ar jaunu punktu skaitīšanas sistēmu: tagad punktus saņēma ne tikai pirmajās sešās vietās finišējušie, bet arī septītajā un astotajā vietā finišējušie braucēji. Tā tika lietota līdz. gadam, ieskaitot.
Iepriekšējie konstruktoru kausa ieguvēji Ferrari tikai reizi pirmajās trijās sacīkstēs finišēja uz goda pjedestāla, un arī tad tas bija Rubenšs Barikello, nevis tobrīdējais čempions Mihaels Šūmahers. Neilgi pirms sezonas beigām bija četri reāli kandidāti uz titulu — Ferrari pilots Mihaels Šūmahers, McLaren pilots Kimi Reikenens, kā arī abi Williams piloti, Huans Pablo Montoija un Ralfs Šūmahers. R. Šūmahers savas izredzes zaudēja treniņbraucienos, jo piedzīvoja avāriju, kas liedza viņam piedalīties sacīkstē. Montoija sacīksti vēlāk izkrita no titula pretendentu loka finišējot 6. vietā, bet Reikenens, kurš saglabāja teorētiskas izredzes izcīnīt titulu līdz pat pašām beigām, nebija spējīgs uzvarēt pēdējā sacīkstē, kas viņam, gadījumā, ja M. Šūmahers finišētu ārpus punktiem, dotu čempiona titulu.
Tokyo Mew Mew
Tokyo Mew Mew (, Tōkyō Myū Myū), pazīstama arī kā Mew Mew Power, ir japāņu mangas sērija, kuru uzrakstījis Reiko Jošida un ilustrējis Mia Ikumi. Šī sērija tika publicēta žurnālā Nakayoshi no 2000. gada septembra līdz 2003. gada februārim un vēlāk no 2003. gada aprīļa līdz 2004. gada maijā to visu septiņos tankōbon sējumos publicēja lielākais Japānas grāmatu un laikrakstu izdevējs Kodansha. Anime veidota 2002. gadā studijā Pierrot.
Eifrata
Eifrata ir upe Tuvajos Austrumos, Turcijas, Sīrijas un Irākas teritorijā. Garākā un vēsturiski nozīmīgākā upe Rietumāzijā — viena no divām Divupes upēm (otra ir Tigra), kuru krastos Auglīgā pusmēness reģionā notika cilvēku pāreja uz nometnieku dzīvesveidu un attīstījās vairākas senās civilizācijas.
Nosaukums
Eifratas nosaukums nācis no sengrieķu valodas Euphrátēs — ‘labā ziņa’, kas aizgūts no senpersiešu valodas 𐎢𐎳𐎼𐎠𐎬𐎢 Ufrātu, kas savukārt aizgūts no elamītu valodas 𒌑𒅁𒊏𒌅𒅖 ú-ip-ra-tu-iš. Elamītu nosaukums darināts no ķīļraksta 𒌓𒄒𒉣, kas šumeru valodā skanēja Buranuna, bet akadiešu valodā — Purattu. No akadiešu nosaukuma formas atvasināti mūsdienu arābu valodas nosaukums Furāta (الفرات, al Furāt) un turku valodas Firata (Firat).
Ģeogrāfija
Eifrata sākas Armēnija kalnienē Turcijas austrumdaļā, satekot 650 km garajai Muratai (Austrumeifratai) ar 450 km garo Karasu (Rietumeifratu). Upju sateces vietā 1974. gadā izbūvēta Kebanas ūdenskrātuve. Plūst dienvidu virzienā, šķērsojot Austrumtauru, pēc kā noplūst Mezopotāmijas līdzenumā.
Niobijs
Vēsture
1801. gadā angļu ķīmiķis Čārlzs Hetčets (Charles Hatchett) atklāja jaunu ķīmisko elementu. Viņš elementu atklāja, pētot kolumbīta minerālu, un nosauca jaunatklāto elementu par kolumbiju. 1846. gadā, kad bija noskaidrots, ka patiesībā kolumbijs ir divu ķīmisko elementu sajaukums, kolumbiju pārsauca par niobiju, bet otru elementu, kas līdz tam tika uzskatīts par kolumbija alotropisko formu, nosauca par tantalu. Nioba sengrieķu mitoloģijā ir Tantala meita.
1864. gadā zviedru ķīmiķis Kristians Vilhelms Blumstrands (Christian Wilhelm Blomstrand) pirmo reizi ieguva niobiju tīrā veidā.
Atrašanās dabā
Niobijs dabā nav sastopams brīvā veidā, jo ļoti viegli oksidējas. Niobijs minerālos parasti atrodams kopā ar tantalu. Viens no izplatītākajiem minerāliem, kas satur niobiju, ir kolumbīts jeb niobīts ((Fe,Mn)(Nb,Ta)2O6). Zemes garozā niobija koncentrācija ir aptuveni 20 daļiņas no miljona.
Izmantošana
Niobijs tiek izmantots sakausējumu ražošanā, kuri spēj izturēt augstas temperatūras, un īpašu nerūsējošu tēraudu ražošanā. Neliels niobija daudzums palielina citu metālu stiprību.
Pols ir miris
Pols ir miris (en) ir mūsdienu teika un sazvērestības teorija, saskaņā ar kuru grupas The Beatles mūziķis Pols Makartnijs 1966. gadā gāja bojā un tika aizvietots ar līdzinieku. Leģenda sāka izplatīties 1967. gadā, un guva lielu popularitāti 1969. gadā. Teorijas atbalstītāji meklēja norādes uz Makartnija nāvi grupas The Beatles dziesmu vārdos un albumu noformējumā.
Baumas pieklusa 1969. gada novembrī, kad žurnāls Life publicēja interviju ar Makartniju, kurš kopā ar ģimeni bija izolējies Skotijā. 1970. gados šīs leģendas izplatību pētīja sociologi, psihologi un komunikācijas zinātnieki. Makartnijs parodēja šo leģendu sava 1993. gada koncertalbuma Paul Is Live nosaukumā un noformējumā. 2009. gadā žurnāls Time nosauca šo par vienu no pasaules desmit visnoturīgākajām sazvērestības teorijām.
Dzelzavas pagasts
Dzelzavas pagasts ir viena no Madonas novada administratīvajām teritorijām tā ziemeļaustrumos. Robežojas ar sava novada Sarkaņu, Cesvaines, un Indrānu pagastiem, kā arī Gulbenes novada Tirzas, Jaungulbenes un Līgo pagastu.
Daba
Pagasts atrodas Vidzemes augstienes austrumdaļā, Adzeles pacēlumā un Gulbenes paugurvalnī, dienvidaustrumu stūrī iesniedzas Lubāna līdzenums. Augstākais paugurs ir 161,6 m vjl ziemeļaustrumos no Skutāneļmiem. Pagasta zemākais punkts atrodas Liedes upes ielejā (99 m vjl). Lielākie purvi ir Zosu purvs (495 ha) un Skuķu purvs (239 ha). Nozīmīgākā dabas bagātība ir kūdra.
Hidrogrāfija
Gandrīz viss pagasts ietilpst Aiviekstes pietekas Liedes upes baseinā. Dokupīte iztek no lielākā pagasta ezera - Bakana, kura platība ir 7,6 ha. Uz robežas ar Cesvaines pagastu atrodas Lūšu ezers un Mazais Virānes ezers.
Indrānu pagasts
Indrānu pagasts ir viena no Madonas novada administratīvajām teritorijām. Robežojas ar sava novada Lubānas pilsētu, Dzelzavas, Sarkaņu, Praulienas, Barkavas un Ošupes pagastiem, Balvu novada Bērzpils, Lazdukalna un Rugāju pagastiem un Gulbenes novada Daukstu un Līgo pagastiem.
Daba
Pagasts atrodas Austrumlatvijas zemienes Lubāna līdzenumā. No pagasta kopējās teritorijas meži aizņem 21401 ha, lauksaimniecības zeme - 6201 ha.
Dzelzavas pagasts
Iedzīvotāju skaita izmaiņas
Esošajās robežās, pēc CSB datiem.
Indrānu pagasts
Daba
2014. gada nogalē Latvijas Centrālā statistikas pārvalde 150 kvadrātkilometrus plašu mazapdzīvotu teritoriju Lubānas novada Indrānu pagastā atzina par nomaļāko vietu Latvijā.
Dzelzavas pagasts
Apdzīvotās vietas
Lielākās apdzīvotās vietas ir Dzelzava (pagasta centrs), Aizpurve, Bučauska, Jaunbakani, Kroņmuiža, Tūjāni.
Indrānu pagasts
Hidrogrāfija
Upes: Galvenās upes ir Aiviekste, Pededze, Jaunpededze, Liede, Abaine, Upsts, Mandauga, Vērde, Zvidze un Moroza grāvis.
Ezeri: Kapu ezers, Labāžezers, Salas ezers.
Dzelzavas pagasts
Transports
Pagastu šķērso valsts nozīmes 1. šķiras autoceļi Pļaviņas—Madona—Gulbene (P37), Lubāna—Dzelzava (P83) un vietējas nozīmes 2. šķiras autoceļi Bučauska—Virāne (V861), Dzelzava—Padoms (V862) un Biksēre—Aizkuja—Dzelzava (V864).
Indrānu pagasts
Vēsture
1945. gadā Madonas apriņķa Lubānas pagastā izveidoja Indrānu, Lubānas, Ošupes un Zvidzenes ciema padomes, bet pagastu 1949. gadā likvidēja. Lubānas ciems ietilpis Cesvaines (1949-1956) un Madonas (pēc 1956. gada) rajonos. 1954. gadā Lubānas ciemam pievienoja likvidēto Indrānu ciemu. 1958. gadā Lubānai piešķira strādnieku ciemata statusu un likvidēto Lubānas ciemu pievienoja tai, izveidojot Lubānas lauku teritoriju. 1975. gadā Lubānas lauku teritoriju reorganizēja par pašvaldību un izveidoja Indrānu ciemu. 1979. gadā Indrānu ciemam pievienoja daļu Meirānu ciema teritorijas. 1990. gadā ciemu reorganizēja par pagastu. 2007. gada 16. oktobrī Indrānu pagasts apvienojās ar Lubānas pilsētu, izveidojot Lubānas novadu.
No 2021. gada 1. jūlija, apvienojot Lubānas novadu ar Madonas novadu, Lubānas pilsēta un Indrānu pagasts atrodas jaunajā Madonas novadā.
Dzelzavas pagasts
Transports
Cauri pagastam iet arī dzelzceļa līnija Pļaviņas—Gulbene (celtniecība sākta 1903. gadā). Pagastā ir viena dzelzceļa stacija Dzelzava, agrāk bija arī stacija Degas, kas mūsdienās likvidēta.
Indrānu pagasts
Arheoloģiskie pieminekļi
I un II Aboras apmetnes - auklas keramikas kultūrai piederīgu vēlā akmens laikmeta un agrā bronzas laikmeta (3. g. tk. p.m.ē. - 2. g. tk. 1. cet. p.m.ē.) iedzīvotāju apdzīvotas vietas.
Piemiņas vieta
Vietā pie Dzelzavas — Lubānas autoceļa uz bijušo Cēsu un Valkas apriņķu robežas (mūsdienu Lubānas un Gulbenes novadu robežas), kur 1920. gada 15. aprīlī pret Ulmani tika veikts atentāta mēģinājums, 1939. gada 11. augustā atklāta piemiņas plāksne. Plāksne Latvijas PSR pastāvēšanas laikā tika nopostīta un to atjaunoja 1988. gada 18. novembrī cilvēktiesību aizstāvju grupas Helsinki 86 pārstāvji.
Apdzīvotās vietas
Lielākās apdzīvotās vietas ir Meirāni, Indrāni, Visagals, Ērgala.
Sendss
Sendss ir angļu/skotu cilmes uzvārds. Cilvēki ar šo uzvārdu:
Džeimss Neismits
Džeimss Neismits (en; dzimis Ramsajā, Kanādā, miris  Lorensā, ASV) bija sporta skolotājs, ārsts, treneris un basketbola spēles izgudrotājs.
Strādājot Springfīldas koledžā Masačūsetsā, 1891. gadā Neismits izgudroja basketbola spēli un aprakstīja spēles noteikumus. Laikposmā no 1898. līdz 1907. gadam viņš, strādājot Kanzasas universitātē, popularizēja basketbolu studentu vidū, kļuva par šīs universitātes basketbola komandas "Kansas Jayhawks" vadītāju un galveno treneri un panāca komandai izcilus rezultātus.
Džeimsa Neismita dzīves laikā basketbols kļuva par 1904. gada Olimpisko spēļu demonstrējumu sporta veidu un kopš 1936. gada ir olimpiskais sporta veids. Viņa vārdā nosaukta pasaulē lielākā basketbola slavas zāle — Basketbola slavas zāle —, kurā arī ticis uzņemts, tāpat viņš ticis uzņemts Kanādas Basketbola slavas zālē, Kanādas Olimpiskajā slavas zālē, FIBA slavas zālē un daudzās citās basketbola un sporta slavas zālēs.
Mirnija (polārstacija)
Mirnija (ru) ir vecākā Krievijas vissezonas polārstacija Arktīdā. Izvietojusies Deivisa jūras piekrastē Karalienes Mērijas krastā Mabusa ragā Makdonalda līča austrumu krastā. Izveidota 1956. gada 13. februārī Pirmās kompleksās antarktiskās ekspedīcijas laikā Starptautiskā ģeofizikas gada ietvaros. Nosaukta par godu pirmās krievu antarktiskās ekspedīcijas (1819-1821) kapteiņa Mihaila Lazareva kuģim «Mirnij». Līdz 1971. gadam Mirnija kalpoja kā galvenā PSRS antarktisko ekspedīciju administrēšanas un koordinēšanas stacija (pēc 1971. gada šīs funkcijas tika pārnestas uz staciju Molodjožnaja).
Jūras krastu stacijas rajonā veido 15-20 m augsta ledus barjera. Stacija izbūvēta uz četriem klinšu atsegumiem 1,8 km garumā gar piekrasti. Stacijas apvidū ledus vairoga biezums ir 80-100 m, bet jau 100 km uz dienvidiem plato paaugstinās līdz 1,5 km. Gada vidējā gaisa temperatūra ir ap -11 °C. Vidējais vēja ātrums - 11,4 m/s, maksimālais - 56 m/s. Vidēji gadā ir 104 dienas, kad vēja ātrums pārsniedz 15 m/s. Stacija atrodas pie polārā loka, polārā nakts netiek novērota, polārā diena ilgst no 10. decembra līdz 10. janvārim. Piekrastē lielāko gada daļu veidojas malasledus, kura platums ziemas beigās var sasniegt 30-40 km. Ap 3 km no krasta atrodas klinšainās Heisvela salas, uz vienas no kurām (Buromska salā) ierīkota kapsēta.
Galvenās pētniecības jomas Mirnijas stacijā ir glacioloģija, seismoloģija, meteoroloģija, jūras bioloģija, ģeomagnētisms.
Svarīga Mirnijas stacijas funkcija līdz 2007. gadam bija iekškontinentālās Vostokas stacijas apgāde, kas tika veikta ar ikgadējas traktortehnikas karavānas palīdzību. Stacijā funkcionē arī lidlauks vieglajām lidmašīnām.
Smilšu skulptūra
Smilšu skulptūra ir telpisks mākslas darbs no smiltīm un ūdens. Tā var būt veidota kā stājskulptūra, figurāla vai abstrakta skulptūra. Parasti to veido profesionāli tēlnieki ar lielu pieredzi smilšu tēlniecībā. Smilšu skulptūras parasti veido smilšu skulptūru festivālos. Daudzviet pasaulē pludmalēs veido arī smilšu pilis, kas pašas par sevi nav pieskaitāmas skulptūrām. No tā arī radies nosaukums plaši pazīstamam terminam smilšu pils. Smilšu skulptūras visbiežāk tiek veidotas pludmalēs un tiek celtas, izmantojot tikai smiltis un ūdeni.
Smilšu pilis parasti veido bērni, lai spēlētos un uzjautrinātos, bet dažreiz arī pieaugušie rīko dažādus konkursus, kur tiek veidotas sarežģītas uzbūves smilšu pilis.
1952. gada ziemas olimpiskās spēles
1952. gada ziemas olimpiskās spēles bija sestās ziemas olimpiskās spēles. Tās no 1952. gada līdz  notika Oslo, Norvēģijā. Oficiāli spēles atklāja Norvēģijas princese Renhinda. Šīs bija pirmās ziemas olimpiskās spēles, kas notiek kādas valsts galvaspilsētā, tāpat šīs bija pirmās ziemas olimpiskās spēlēs, kas norisinās Skandināvijas valstī.
Oslo olimpiskajās spēlēs piedalījās 30 valstis, kuras pārstāvēja 694 sportisti. Kopumā tika sadalīti 22 medaļu komplekti 6 sporta veidos.
Spēļu rīkošanas vietas izvēle
Oslo par 6. ziemas olimpisko spēļu mājvietu tika izvēlēta 40. Starptautiskās Olimpiskās komitejas sesijas laikā Stokholmā, Zviedrijā. Oslo par spēļu rīkošanu apsteidza Kortīnu d'Ampeco (Itālija) un Leikplesidu (ASV).
Bobijs Sendss
Roberts Džeralds Sendss (en, ga; dzimis, miris ) bija Īru Republikāņu armijas kaujinieks, ieslodzītais un īslaicīgs Lielbritānijas parlamenta deputāts. Viņš bija 1981. gada badastreika dalībnieks Meizas cietumā, tā laikā gāja bojā.
1972. gadā iestājies Īru Republikāņu armijā (ĪRA). 1977. gadā otro reizi nonāca cietumā un par līdzdalību apšaudē tika notiesāts ar 14 gadu cietumsodu. 1981. gadā viņš piedalījās badastreikā Meizas cietumā, kurā īru kaujinieki protestēja pret ieslodzījuma apstākļiem. Badastreikā gāja bojā 10 ieslodzītie, arī B. Sendss, kas mira, 66 dienas pēc badošanās sākuma. Šai laikā viņu ievēlēja Lielbritānijas parlamentā un viņš uz nepilnu mēnesi kļuva par jaunāko parlamenta deputātu.
Par B. Sendsa dzīvi un badastreiku stāsta 2008. gada filma "Bads", kuras režisors un viens no scenārija autoriem ir Stīvs Makkvīns.
Portugāļu valodas valstu sadraudzība
Portugāļu valodas valstu sadraudzība (pt) ir starptautiska organizācija, kas izveidota 1996. gada 17. jūlijā, un apvieno valstis, kurās portugāļu valoda ir oficiālā valsts valoda. Tā ir Portugāle un tās bijušās kolonijas - Angola, Brazīlija, Gvineja-Bisava, Kaboverde, Mozambika, Santome un Prinsipi. 2002. gadā pēc neatkarības atzīšanas sadraudzībai pievienojās Austrumtimora. Vēl organizācijā kā novērotāji ir iekļautas Ekvatoriālā Gvineja, Maurīcija un Makao.
Ieinteresētību par asociētā biedra stāvokli izrāda arī Ukraina, Horvātija un Venecuēla.
Margeritas līcis
Margeritas līcis (fr,, es) ir ap 190 km garš un ap 120 km plats līcis Antarktīdas pussalas rietumu piekrastē Antarktīdā. Līci norobežo Adelaidas un Purkuapā salas ziemeļos, Faljēra krasts austrumos un Džordža VI šaurums un Aleksandra I sala dienvidos un dienvidrietumos. Krasta līnija stipri izrobota, daudz salu, pussalu. Līča dienvidaustrumu daļā Vordija šelfa ledājs.
Līci 1909. gada janvārī atklāja franču antarktiskā ekspedīcija Žana Batista Šarko vadībā un nosauca par godu ekspedīcijas vadītāja sievai Margeritai Šarko (Marguerite Charcot). Līča krastā vai piekrastes saliņās ierīkotas vairākas polārstacijas: amerikāņu Īstbeisa (1939-1948; vēstures piemineklis), britu Stoningtonailenda (1946—1975; vēstures piemineklis), argentīniešu Sanmartina (1951), britu Horsšūailenda (1955—1960; vēstures piemineklis un tūrisma objekts), britu/čīliešu Adeleida/Karvahala (1961) un britu Rotera (1975).
Ufici
<mapframe text="Piti pils" width=300 height=300 zoom=17 > { "type": "ExternalData", "service": "geoshape", "ids": "Q51252" } Ufici galerija ir viens no vecākajiem un slavenākajiem mākslas muzejiem pasaulē. Tā atrodas Florencē, Itālijā. Pili sāka celt Džordžio Vazāri 1560. gadā pēc Kozimo I de Mediči pasūtījuma. Tā bija domāta kā biroja telpas Florences maģistrātiem, no kā arī cēlies nosaukums. Celtniecību pēc Vazāri skicēm turpināja Alfonso Paridži un Bernardo Buontalenti, un tā tika beigta 1581. gadā. Iekšpagalms ir garš un šaurs, atvērts uz Arno upes pusi tā tālākajā galā ar dorisko orderi, kas artikulē iekšpagalmu, nenodalot to pilnībā, tāpēc arhitektūras vēsturnieki to dēvē par pirmo idealizēto ielas skatu Eiropā. Tieši ar Annas Marijas Lodovicas, pēdējās Mediči mantinieces gādību, Mediči kolekcija palikusi Ufici Galerijā saskaņā ar Patto di famiglia līgumu. Sākot ar 16.gs. Galerija bijusi atvērta īpašiem apmeklētājiem, bet no 1765. gada arī plašākai publikai.
Milzīgās kolekcijas dēļ daži tās mākslas darbi pagātnē tikuši pārvietoti uz citiem Florences muzejiem, piemēram, dažas slavenas statujas - uz Bardžello. Gadsimta sākumā tika aizsākts projekts muzeja izstādīšanas laukuma paplašināšanai līdz 2006. gadam no 6,000 līdz gandrīz 13,000 kvadrātmetriem, ļaujot publikai apskatīt tos daudzos mākslas darbus, kas parasti glabājas noliktavā.
1993. gadā Via dei Georgfili uzsprāga mašīnā ievietota bumba un sabojāja vairākas pils daļas, nogalinot piecus cilvēkus. Vislielākie bojājumi bija Niobes istabai, kuras klasiskās skulptūras un neoklasiskais interjers tika atjaunots, taču freskas ir neglābjami bojātas. Spridzinātāja identitāte netika noskaidrota, bet ir aizdomas, ka vainojama mafija. Mūsdienās Ufici ir viena no vispopulārākajām tūristu atrakcijām Florencē. Tūrisma aktīvajā sezonā (jūlijā) rindā var nākties gaidīt pat piecām stundām. Apmeklētājiem, kas rezervē biļetes iepriekš, ir īsāks gaidīšanas laiks.
1990. gada Tour de France
1990. gada Tour de France bija 77. Tour de France daudzdienu velobrauciens, kas notika no 1990. gada 30. jūnija līdz 22. jūlijam. Dalībniekiem bija jāveic 3504 km 22 posmos un to viņi paveica ar vidējo ātrumu 38,621 km/h. Šajā gadā velobraucienā trešo reizi uzvarēja amerikānis Gregs Lemons, kurš vadību kopvērtējumā pārņēma vien priekšpēdējā etapā.
2009. gada Jelgavas novada domes vēlēšanas
'''2009. gada Jelgavas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Jelgavas novada domē tika ievēlēti 17 deputāti. Vēlēšanās piedalījās 8 kandidātu saraksti, kas veidoti no 118 kandidātiem. Jelgavas novads tika izveidots 2009. gada administratīvi teritoriālajā reformā, tāpēc šī novada domes vēlēšanas notika pirmoreiz. Jelgavas novadā vēlēšanas notika 16 iecirkņos.
Vēlēšanās visvairāk balsu ieguva Zaļo un Zemnieku savienība (34,64%), bet kopā novada domē iekļuva 6 no 8 sarakstiem. Jelgavas novada domes vēlēšanās piedalījās 7895 vēlētāji jeb 43,77% no balsstiesīgajiem. No vēlēšanu aploksnēm derīgas bija 7878, bet savu balsi par kādu no sarakstiem atdeva 7702 vēlētāji.
Cole
Cole var būt:
Brendons Hanters
Brendons Hanters (en; dzimis Sinsinati, Ohaio štatā, ASV) ir profesionāls amerikāņu basketbolists, spēlē spēka uzbrucēja pozīcijā. Pašlaik (2013) pārstāv Francijas klubu Orleānas "Loiret Basket". 2003. gada NBA draftā viņu izraudzījās Bostonas "Celtics" ar kopējo 56. kārtas numuru, šajā un nākamajā sezonā B. Hanters spēlēja NBA. Vērtējot pēc aizvadīto spēļu skaita un snieguma tajās, B. Hanters ir līdz šim NBA sevi vislabāk apliecinājušais spēlētājs, kurš pēc karjeras NBA spēlējis Latvijas klubā.
Karjera
Pēc 2005.—2006. gada sezonas, kuras laikā B. Hanteram neizdevās iegūt vietu NBA klubu sastāvā, viņš pārcēlās uz Eiropu, kur šajā un nākamajās sezonās spēlēja pārsvarā Itālijas, bet arī Grieķijas, Turcijas un Izraēlas klubos.
2011. gada martā B. Hanters noslēdza līgumu ar Latvijas basketbola līgas klubu BK Ventspils. Tā sastāvā izcīnīja Latvijas čempionāta sudraba medaļas. Vērtējot pēc aizvadīto spēļu skaita un snieguma tajās, B. Hanters ir līdz šim NBA sevi vislabāk apliecinājušais spēlētājs, kurš pēc karjeras NBA spēlējis Latvijas klubā. Pēc sezonas pārgāja uz Vācijas Bundeslīgas klubu Baireitas BBC.
Šerila Kola
Viņa savu karjeru uzsāka 2002. gadā, kad grupas Girls Aloud sastāvā piedalījās britu realitātes šovā Popstars The Rivals. Kopā ar grupu Š. Kola ir sasniegusi vērā ņemamus panākumus, ar 20 singliem pēc kārtas iekļūstot Lielbritānijas singlu topa pirmajā desmitniekā. Visi 5 izdotie studijas albumi ir tikuši sertificēti ar platīna disku Lielbritānijā. Pēc grupas izjukšanas viņa ir izdevusi 2 studijas albumus.
2008. gadā viņa bija britu TV šova "X Faktors" žūrijas locekle.
4 gadus viņa bija precējusies ar angļu futbolistu Ešliju Koulu, 2010. gada septembrī izšķiroties ar viņu. Tāpat 2010. gadā viņa FHM aptaujā tika atzīta par gada seksīgāko sievieti.
System of a Down
System Of A Down (saīsināta kā SOAD) ir mūzikas grupa, kas dibināta 1995. gadā ASV. Visi četri grupas dalībnieki ir armēņi.
System Of A Down ir guvuši komerciālus panākumus ar singliem, kā "Chop Suey!", "Aerials", "B.Y.O.B.", un "Hypnotize". Grupa ir ieguvusi vienu Grammy balvu un trīsreiz tikuši tai nominēti. Pašlaik grupa nestrādā kopā. Darons Malakjans strādā pie Scars on Broadway albuma, bet Seržam Tankjanam ir savs solo albums – Elect the dead.
Cirkonijs
Cirkonijs ir 5. perioda un 4. grupas elements.
Atrašanās dabā
Cirkonijs nekad dabā nav atrasts tīrā veidā. Zemes garozā cirkonija koncentrācija ir 130 mg/kg, bet jūras ūdenī — 0,026 μg/l. Nozīmīgākais minerāls, kas satur cirkoniju, ir cirkons (ZrSiO4).
Izotopi
Ir zināmi vēl 28 mākslīgi iegūti cirkonija izotopi, kuru atommasa ir no 78 līdz 110.
Bioloģiskā nozīme
Cirkonija bioloģiskā nozīme nav zināma, lai gan cilvēka ķermenī tā koncentrācija ir 4 mg/kg.
Iegūšana
Visvairāk cirkonija tiek iegūts Austrālijā un Dienvidāfrikā (pa abām valstīm kopā tiek iegūti aptuveni 80% no visa cirkonija). Vēl nozīmīgas atradnes atrodas Brazīlijā, Indijā, Šrilankā, Ukrainā un Amerikas Savienotajās Valstīs. Ik gadu tiek iegūts aptuveni 900 tūkstoši tonnu cirkonija.
Fizikālās īpašības
Cirkonijs ir spožs, pelēkbalts un mīksts metāls, kas normālos apstākļos ir cietviela. Cirkonija kušanas temperatūra ir 1855 °C, bet vārīšanās temperatūra ir 4371 °C. Tā elektronegativitāte pēc Polinga skalas ir 1,33.